als_Latn dik_Latn sag_Latn
Pas rreth 9 vite të shpalljes së pavarësisë, dhe pas njohjes nga nga 114 shtete anëtare të OKB’së, Kosovën më në fund e ka njohur edhe Albin Kurti.
Kurti sot në tubimin hapës të fushatës zgjedhore në Gjilan, tha se e njeh shtetin e Kosovës, pasi në të kaluarën ai e ka mohuar këtë shtet të shpallur sipas Pakos së Ahtisarit në shkurt të vitit 2008.
Me këtë deklarim të Kurtit, ka ironizuar në Facebook, analisti politik, Imer Mushkolaj.
“Shtetit të Kosovës i vjen edhe një njohje – nga Albini. Urime!”, ka shkruar Mushkolaj.
Kurti në këto ditë të fushatës zgjedhore, e ka ndryshuar komplet diskursin e tij politik. Ai po thotë se e njeh shtetin e Kosovës, nuk do të merret shumë me simbolet e këtij shteti, si flamuri e hymni, dhe do të krijojë raporte të mira me Shtetet e Bashkuara të Amerikës.
E ajo që bie në sy, për herë të parë ka vendosur kravatë, të cilën kohë më parë e kritikonte. /gazetametro.net
als_Latn als_Latn als_Latn als_Latn als_Latn als_Latn